Държавен вестник, бр. 15, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  15
През 2009 г. продължи работата за оценка и 
подобряване на качеството на краткосрочните 
показатели и най-вече на тези, които са част от 
Основните европейски икономически показате­
ли (Principal European Economic Indicators). В 
съответствие с изискванията на Евростат беше 
направена по-подробна оценка на качеството 
на показателя „Оборот в други услуги“, като 
през юли 2009 г. беше попълнен и предаден в 
Евростат доклад, съдържащ подробна информа­
ция, включваща обхват и размер на извадката, 
методи за оценка на неотговорилите, грешки 
при изследването – грешки, които се дължат 
на извадката и грешки на измерването.
Продължи работата по разширяване на об­
хвата на показателя „индекси на цени на произ­
водител в услугите“, въведен с Регламент (ЕО) 
№ 1158/2005 на ЕП и на Съвета. През 2009 г. 
изследването на цени на производител беше 
внедрено за дейността „Товарен автомобилен 
транспорт“ и започна регулярното предаване 
на индексите в Евростат. Едновременно с това 
започна работа по подготовка за изчисляване 
на индекси на цени и за „Дейности в областта 
на информационните технологии“.
Месечното наблюдение на производството 
и продажбите на вътрешния пазар на основни 
промишлени продукти в натурално израже­
ние, извършвано на база на представителна 
продуктова извадка, съдържаща (337) основни 
промишлени продукта от Номенклатурата на 
промишлената продукция (ПРОДПРОМ), бе 
провеждано при непрекъснато завишаване на 
контрола върху първичните данни, подобряване 
качеството и събираемостта на информацията 
и в същото време намалявайки натоварването 
на ТСБ и отчетните единици.
В отдел „Статистика на търговията“ беше 
извършено задълбочено проучване на опита на 
Обединеното Кралство по прехода от Класи­
фикацията на икономическите дейности 2003 
(NACE Rev. 1) към Класификацията на ико­
номическите дейности 2008 NACE Rev. 2. След 
последващо успешно експериментално тест­
ване с реални данни за търговията на дребно 
като цяло и по отделни групи дейности беше 
разработен практически метод за извършване 
на прехода между двете класификации, който 
беше презентиран и на международната среща 
в Букурещ, организирана по същата пробле­
матика. След получената висока оценка от 
организаторите методът беше препоръчан за 
практическо използване и от другите страни, 
участници в срещата. По този метод беше 
извършено преизчисляване на всички дина­
мични редове с показатели назад до 2000 г. и 
пребазирането им към новата базисна 2005 г., 
което осигури възможност да бъде изпълнено 
изискването на Евростат от началото на 2009 г. 
данните по КБС да бъдат изпращани по новите 
групи на КИД-2008, дефинирани в Регламент 
(ЕО) № 1893/2006 на ЕП и на Съвета и при 
новата базисна 2005 г.
Тримесечните обработки на „Справка за 
дейността на предприятията“ осигуриха навре­
менна и актуална информация за разработване 
на тримесечните показатели по КБС и системата 
на националните сметки.
Енергийна статистика 
В областта на материалните и енергийни­
те баланси основните задачи се свеждаха до 
провеждане на текущи статистически изслед­
вания и разработване на „Общ енергиен ба­
ланс“ – матрица, която обхваща производството 
на първична енергия, преобразувана енергия, 
крайното енергийно и неенергийно потребление 
на енергийни ресурси, както и на национални 
материални баланси и на натурално-стойност­
ни баланси, необходими за изчисляването на 
годишните национални икономически сметки.
Наред с регулярните задачи през 2009 г. в об­
ластта на енергийната статистика беше въведено 
ново годишно наблюдение на комбинираните 
централи за производство на електрическа и 
топлинна енергия в изпълнение на Директива 
2004/8/ЕО на Европейския парламент и на 
Съвета от 11 февруари 2004 г. относно насър­
чаване на комбинираното производство на 
енергия, основаващо се на търсенето на полезна 
топлоенергия във вътрешния енергиен пазар и 
за изменение на Директива 92/42/ЕИО.
На интернет страницата на НСИ беше 
представена за първи път информация за 
средните цени на потребители от индустрията 
и на домакинствата за електрическата енергия 
и за природния газ. Подготвена е и по-богата 
информация за раздел „Енергетика“ относно 
общия енергиен баланс, месечните данни по 
енергийна статистика, информация за ком­
бинираните съоръжения за електрическа и 
топлинна енергия.
Транспорт и туризъм
През 2009 г. започна за първи път редовно 
публикуване в интернет страницата на НСИ 
на месечни прессъoбщения за железопътния 
транспорт и на тримесечни прессъобщения по 
видове транспорт. Съгласно допълнителното 
споразумение между Националния институт 
по статистика на Румъния и Националния 
статистически институт на България започна 
обмен на данни за транзитния транспорт по 
вътрешни водни пътища. Изпълнението на 
задачите и дейностите в областта на транс­
порта, заложени в НСП 2009, стана възможно 
благодарение на доброто сътрудничество и 
предоставянето на административни данни от 
редица институции – Главна дирекция „Граж­
данска въздухоплавателна администрация“ 
и Изпълнителна агенция „Морска админи­
страция“ към Министерството на транспорта, 
информационните технологии и съобщенията, 
Министерството на вътрешните работи (МВР), 
Национална агенция „Пътна инфраструктура“, 
НК „Железопътна инфраструктура“ и ИА „Ав­
томобилна администрация“.